После кише
Ох, како сунце сија
Кад густи облак прође!
Ох, како зрачак прија
Кад блага тишма дође!

Умилне птице мале
Са росна грања слећу,
Па росу чисту круне
У недра милом цвећу.

Уз поток жустар, мали,
— Што сада јаче струји —
Небројно јато пчела
Попевку своју зуји.

А с брда у дол виче
Плаветна пресличица:
»О, ал’ нам киша бујна
У часу уми лица!«

То слуша лепир мали,
Па брзо у дол слеће,
Да види ко у доњи
Овако кликнут’ неће:

Ох, ала сунце сијаКад густи облак прође!
Ох, ала зрачак пријаКад блага тишма дође!

Извор 
Јован Грчић Миленко: Целокупна дела, Библиотека српских писаца, Народна просвета, стр 191-192

Јован Грчић Миленко
Поезија